Διχάλια Αργολίδας

Tα Διχάλια είναι οικισμός του Δήμου Άργους - Μυκηνών στη Αργολίδα. Είναι γνωστά και ως Φακλαρέϊκα.

 Γενικά στοιχεία 
Τα Διχάλια βρίσκονται στον Αργολικό κάμπο, σε απόσταση περίπου 10 χλμ. Ν.-ΝΔ. από το Άργος και μεταξύ των χωριών Κεφαλάρι και Σκαφιδάκι, σε υψόμετρο 22 μέτρων. Βόρεια του χωριού είναι το Κεφαλάρι, νοτιοανατολικά οι Μύλοι ενώ ανατολικά του περνάει η ΕΟ Άργους - Τρίπολης. Αναφέρονται επίσημα, ως ξεχωριστός οικισμός, για πρώτη φορά το 1981 να απογράφονται στην κοινότητα Σκαφιδακίου. Σύμφωνα με το Σχέδιο Καλλικράτης και την τροποποίησή του Κλεισθένης Ι, μαζί με το Σκαφιδάκι και τον Αλμυρό αποτελούν την κοινότητα Σκαφιδακίου που υπάγεται στην Δημοτική Ενότητα Λέρνας του Δήμου Άργους - Μυκηνών. Στην απογραφή 2021 είχε 96 κατοίκους ενώ σε αυτήν του 2011 ήταν 67«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10755 (σελ. 281 του pdf). 

Παραπομπές

Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών